 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብራዚል ዘይተሰነደ ነትጒ ኮሮናቫይረስ 18 ሚያዝያ 2020 ኣብ ላቲን ኣሜሪካ ዝዓበየ መካነ መቃብር ዝኾነ ቪላ ፎርማሳ ኣብዚ ሕጂ እዋን ልዕሊ ዓቕሙዩ ጸቢብዎ ዘሎ ብቐባሮ ዘይኮነስ ብተቐበርቲ እዚ ኣብ ሳኦ ፓውሎ ብራዚል ዝርከብ መካነ መቃብር ኣብዚ ሕጂ እዋን ሕግታቱ ከሪሮምዮም ዘለዉ ስድራ መዋቲ ንሬሰኦም ኣብ ቤት ጸሎት እዮም ዝፋነውዎ ኣብኡውን ካብ 10 ክበዝሑ ኣይፍቀዶምንዩ እቶም ኩዓትቲ መቓብርን ሓመድ ደብ ዘልብሱ ሰራሕተኛታትውን ፍሉይ መስርሕዮም ዝኽተሉ ዘለዉ ሬሳ ክቕበር ቅድሚ ምምጽኡ ዕሹግ ደብዳበ ይበጽሖም ኣብ ላዕለዋይ የማናይ ኩርናዕ ናይቲ ደብዳበ D3 ዝብል እንድሕሪ ተጻሒፍዎ እቲ ዝመጽኦም ዘሎ ሬሳ ብኮቪድ19 ዝሞተ ወይውን ዝተጠርጠረ ምዃኑ ይፈልጡ ነዚ ተረዲእዎም ከኣ ጓንቲ ማስክን ካልእ መከላኸልን ይኽደኑ እዞም ኣብቲ መካነ መቃብር ኩዓትቲ መቃብር ኮይኖም ዝሰርሑ ሰራሕተኛታት ኣብዚ እዋን ዘዝኾዓትዎ መቓብር እናመለአ ካብ ቅድሚ ሕጂ ዝኹዕትዎ ዝነበሩ መቓብር ብዝተዓጻጸፈ ቑጽሪ ይኹዕቱ ከምዘለዉዮም ዝሕብሩ መዓልታዊ ብማእከላይ ገምጋም 40 ሬሳታት ይቐብሩ ከምዘለዉ ብምሕባር ክሳብ 60 ኣብ መዓልቲ ዝቕብሩሉ እዋን ከምዘሎውን ይሕብሩ ዝበዝሑ ኸኣ D3 ዝብል ምልክት ኣለዎም ኣብ መካነ መቓብር ቪላ ፎርማሳ ኮዓትቲ መቓብር ዝኾነ ኣማኑኤል ፔሬራ ምምሕዳር እዛ ከተማ ኣስታት 5000 ዝኸውን መሸፈኒ ሬሳ ኣምጺኡልና ኣሎ ብዙሓት ሰራሕተኛታትውን ተወሲኾሙና ኣለዉ ይብል ሚኒስተር ጥዕና ብራዚል ቅድሚ ወርሒ ግንቦት ወይ ሰነ ክንድዚ ዝኣክል መጠን ሞት ከጋጥምዩ ዝብል ሓሳብ ከምዘይነበሮዩ ዝሕብር ኣካላዊ ምርሕሓቕ ኣብ ሓደ ኩርናዕ ናይ መካነ መቃብር ቪላ ፎርማሳ ሓደ ሬሳ ምሉእ ኣካላቶም ብጻዕዳ ፕላስቲክ ዝተሸፈኑ ሽዱሽተ ሰባት ተጸይሩ ናብቲ ሓዲሽ ዝተኻዕተ ጉድጋድ ብሸለልትነት ክድርበ ይረአ እቶም ቀባሮ ዝደኸሙዮም ዝመስሉ እታ ሓመድ ድበ ትለብስ ዘላ ማርያ ኦደተ እያ ትብሃል ጓል 77 ዓመት ኾይና ጠንቂ ሞታ ኮሮናቫይረስ ምዃኑዩ ዝጥርጠር ኣብቲ ናብቶም ቀባሮ ዝመጽአ ፋይላውን D3 ተጻሒፍዎ ነይሩ እቶም ስድራኣውን ማስክ ጓንት ጌሮም ኣካላዊ ርሕቀቶም ሓልዮም ኣብ ቤት ጸሎትዮም ተፋንዮማ ናብ መካነ መቓብር ዝኾነ ቪላ ፎርማሳ መጺኦም ስነ ስርዓት ቀብራ ክከታተሉ ኣይተፈቕዶምን ኮሮናቫይረስ ንኹሉ ስርዓታትዩ ቀያይርዎ ሳንድሮ ነዛ መዋቲት ወዳ እዩ ኣዝየ ሓዚነ ኣለኹ ሓመድ ድበ ኣደይውን ክሳተፍ ኣይከኣልኩን ይብል ሳንድሮ ኣስዒቡ ቅድም ኣይግደሰሉንየ ነይረ ከምዚ ማዕከን ዜናታት ዘዋዕውዐኦ ጌረየ ዝወስዶ ነይረ ናብ ስድራይ ኣትዩ ዝፈትዋ ኣደይ ምስ መንጠለኒ ግን ሓደገኛነቱ ተረዲኡኒ እንታይሞ ህይወት ዘይትምለስ እንዶ ኾነትይብል ሳንድሮ ወላዲቱ ውጽኢት መርመራኣ ከይተነገራ እንከላያ ሞያታ ኣብ ብራዚል ውጽኢት መርመራ ኮቪድ-19 ንኽፍለጥ ክሳብ ክልተ ሰሙንዩ ዝወስድ ብዙሓት ኸኣ ልክዕ ከም ናይ ማርያ ውጽኢቶም ከይተነገሩ እዮም ሞይቶም ላባራቶሪታት እታ ሃገር ብዓሰርተታት ኣሽሓት ዝቑጸር ቅምሶታት ናይ ሰባት ምስአን ኣሎ ንኹሉ ክምርምር ዘኽእል ዓቕሚ ግን የብለንን ኣብ 15 ሚያዝያ ሚኒስትሪ ጥዕና እታ ሃገር ልዕሊ 28 ሽሕ ብኮሮናቫይረስ ከምዝተለኽፉን 1736 ሰባት ከምዝሞቱን ሓቢሩ እንተኾነ ዳይረክተር ናይቲ ካብ ላቲን ኣሜሪካ ዝዓበየ ሆስፒታል ዝኾነ ሆስፒታል ዳስ ክሊኒካዝ ዶክተር ካሮሊና ላዛሪ እዚ ብሚኒስትሪ ጥዕና ዝሕበር ዘሎ ኣሃዝ ኣብ መጀመርታ ምልባዕ ናይዚ ቫይረስ ዝነበረ ቁጽሪ እዩ ዘርኢ ሕጂ ግን እቲ ኣሃዝ ካልእዩ. 